**Z A P I S N I K**

 sa **49. sjednice Školskog odbora Druge gimnazije Varaždin održane u petak, 23. prosinca 2016. u 08.00 sati u uredu ravnateljice.**

 Sjednicu je sazvao predsjednik Školskog odbora, pismenim pozivom broj, KLASA: 003-06/16-01/21; URBROJ: 2186-145-04-16-1 od 19. prosinca 2016. godine

 Sjednici je nazočilo pet (5) članova Školskog odbora:

- Josip Hehet i Brankica Škrnjug - iz reda osnivača,

- Silva Čubrilo i Ksenija Podbrežnički - iz reda nastavnika i stručnih suradnika,

- Renata Briški - iz reda roditelja.

Nenazočni:

- Tomislav Šipek - iz reda osnivača,

- Danijela Knez (dopust zbog njege djeteta s težim smetnjama) - iz reda radnika.

 Osim članova Školskog odbora sjednici prisustvuje Zdravka Grđan, ravnateljica, Mihaela Šipek, voditeljica računovodstva i Marija Kašmo, tajnica Škole, koja vodi zapisnik.

 Sjednicu otvara i njome predsjedava predsjednik Školskog odbora Josip Hehet koji pozdravlja sve prisutne članove i konstatira da je broj nazočnih članova dovoljan za donošenje pravovaljanih odluka - od ukupno sedam (7) članova na sjednici su prisutno pet (5) članova.

 Predsjedavatelj predlaže dnevni red naveden u pozivu. Nema prijedloga za dopunu ili izmjenu dnevnog reda pa je isti jednoglasno usvojen i glasi:

**Dnevni red:**

1. Prihvaćanje zapisnika s prethodne sjednice (48. sjednica) - referent: predsjednik

2. Davanje Prethodne suglasnosti za zasnivanje radnog odnosa - referent: ravnateljica

3. Donošenje Plana nabave za 2017. godinu – referent: ravnateljica

4. Donošenje Pravilnika o službenim putovanjima – referent: ravnateljica

5. Ostala pitanja

**Ad.1.)** **Prihvaćanje zapisnika s prethodne sjednice**

 Zapisnik sa 48. sjednice održane 08. studenoga 2016. godine jednoglasno **jednoglasno je prihvaćen.**

**Ad.2)** **Davanje Prethodne suglasnosti za zasnivanje radnog odnosa**

 Jednoglasna **O D L U K A**

**I.**

**A.)** Daje se prethodna suglasnost za **zasnivanje radnog odnosa** **na temelju članka 107. točka 10. podstavka 1. Zakona o odgoju i obrazovanju u osnovnoj i srednjoj školi -** zasnivanje radnog odnosa bez natječaja kada obavljanje poslova ne trpi odgodu, a suglasnost Ministarstva, za mogućnost raspisivanja natječaja, još nije dobivena**:**

**1**. **Branko Detelj,** profesor hrvatske kulture i povijesti, za radno mjesto nastavnika hrvatskog jezika, nepuno radno vrijeme (6 sati nastave tjedno – ukupno 12 sati tjedno) i nastavnika povijesti, nepuno radno vrijeme (2 sata nastave tjedno – ukupno 4 sata tjedno), sveukupno (8 sati nastave tjedno – ukupno 16 sati tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**2. Marko Rogulja,** profesor povijesti i filozofije, za radno mjesto nastavnika povijesti, nepuno radno vrijeme (2 sata nastave tjedno – ukupno 4 sata tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**3. Miroslav Gradečak,** profesor povijesti i slavistike, za radno mjesto nastavnika povijesti, nepuno radno vrijeme (6 sati nastave tjedno – ukupno 11 sati tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**4. Kristina Kovačić,** profesor njemačkog jezika i književnosti i sociologije, za radno mjesto nastavnika njemačkog jezika, nepuno radno vrijeme (3 sata nastave tjedno – ukupno 6 sati tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**5.** **Ivana Žnidarić Kajić,** profesor francuskog jezika i književnosti i profesor sociologije, za radno mjesto nastavnika francuskog jezika, nepuno radno vrijeme (8 sati nastave tjedno – ukupno 15 sati tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**6. Vesna Maček,** profesor geografije, za radno mjesto nastavnika geografije, nepuno radno vrijeme (4 sata nastave tjedno - ukupno 7 sati tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**7. Andreja Bahun,** magistra teologije, za radno mjesto nastavnika vjeronauka (vjeroučitelj), nepuno radno vrijeme (3 sata nastave tjedno - ukupno 6 sati tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**8.** **Jurica Šitum,** profesor engleskog jezika i književnosti i sociologije, na radno mjesto nastavnika engleskog jezika, nepuno radno vrijeme (5 sati nastave tjedno – 10 sati ukupno tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**9. Mihaela Habunek**, magistra edukacije fizike i informatike, na radno mjesto nastavnika fizike, nepuno radno vrijeme (2 sata nastave tjedno – ukupno 4 sata tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**10.** **Helena Ivančić Vrbnjak,** magistra psihologije, na radno mjesto nastavnika psihologije, nepuno radno vrijeme (1 sat nastave tjedno - ukupno 2 sata tjedno) određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**11. Alen Melnjak**, profesor kineziologije, na radno mjesto nastavnika tjelesne i zdravstvene kulture, nepuno radno vrijeme (2 sata nastave tjedno - ukupno 4 sata tjedno) određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**12. Marko Hrgar,** diplomirani inženjer kemije, na radno mjesto nastavnika kemije, nepuno radno vrijeme (16 sati nastave tjedno - ukupno 29 sati tjedno) određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**13. Janja Franjković,** sveučilišna prvostupnica glazbene pedagogije, na radno mjesto nastavnika glazbene umjetnosti, nepuno radno vrijeme (2 sati nastave tjedno – ukupno 4 sata tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**14. Sunčana Habek,** profesor povijesti umjetnosti i sociologije i diplomirani povjesničar umjetnosti i sociologije,na radno mjesto nastavnika likovne umjetnosti, nepuno radno vrijeme (3 sata nastave tjedno - ukupno 6 sati tjedno) određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**15. Petar Jakopec,** magistar filozofije, na radno mjesto nastavnika logike i etike, nepuno radno vrijeme (4 sata nastave tjedno logike i 2 sata nastave tjedno etike - ukupno 11 sati tjedno), određeno vrijeme od 14. siječnja 2017. godine do popune radnog mjesta na temelju natječaja ili na drugi propisan način, ali ne dulje od 60 dana.

**16. Ivana Boršćak Vuco,** diplomirani inženjer matematike, na radno mjesto nastavnika matematike, nepuno radno vrijeme (4 sata nastave tjedno - ukupno 8 sati tjedno) određeno vrijeme od 29. prosinca 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**II.**

Odluka o prethodnoj suglasnosti za zasnivanje radnog odnosa broj KLASA: 003-06/16-01/21 URBROJ: 2186-145-04-15-3 od 23. prosinca 2016. nalazi se u privitku i sastavni je dio ovoga zapisnika.

**Ad.3) Donošenje Plana nabave za 2017. godinu**

 Jednoglasna **O D L U K A**

 Donosi se Plan nabave roba i usluga te ustupanja radova u 2017. godini koji je sastavni dio ovog zapisnika. (Plan nabave roba, usluga i radova za 2017. godinu sastavni je dio zapisnika).

**Ad.4.)** **Donošenje Pravilnika o službenim putovanjima**

Jednoglasna **O D L U K A**

Donosi se Pravilnik o službenim putovanjima pod brojem: KLASA:003-05/16-01/57; URBROJ:2186-145-04-16-1 od 23. prosinca 2016. godine. Sastavni dio Pravilnika je obrazac PUTNI NALOG i Obrazac za odobrenje putovanja i isplatu akontacija po putnim nalozima.

**Ad.5) Ostala pitanja**

Pod točkom Ostala pitanja ravnateljica informira prisutne o školskim, pedagoškim i drugim radnjama i aktivnostima koje su završile, koje su tijeku ili će uslijediti.

 Budući da je iscrpljen dnevni red i svi su predmeti predviđeni dnevnim redom bili raspravljeni, predsjedavatelj je zaključio sjednicu u 08,20 sati.

Zapisničar: Predsjedavatelj sjednice:

Marija Kašmo Predsjednik Školskog odbora

 Josip Hehet, dipl. iur.